
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 14  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย นายกองค์การบริหารส่วนตำบลแก้วแสน กล่าวนำถวายอาลัยแด่พระบาทสมเด็จพระปรมินทรมหาภูมิพลอดุลยเดช  พร้อมผู้ร่วมประชุมยืนสงบนิ่งเป็นเวลา 89  วินาทีและเริ่มประชุมตามระเบียบวาระการประชุม ดังนี้
ระเบียบวาระที่  1  


เรื่องที่ประธานแจ้งให้ที่ประชุมทราบ
ประธานสภา



ด้วยประกาศอำเภอนาบอนเรื่อง เรียกประชุมสภาองค์การ




บริหารส่วนตำบลแก้วแสน สมัยวิสามัญ สมัยที่ 3/2559  




ด้วยนายกองค์การบริหารส่วนตำบลแก้วแสน ได้ร้อง





ขอเปิดประชุมสภาองค์การบริหารส่วนตำบลแก้วแสน  สมัย




วิสามัญ  สมัยที่ 3/2559    เพื่อให้ผู้บริหารได้รายงานผล




การติดตามประเมินผลแผนพัฒนา ประจำปี  2559 และ




เรื่องอื่นๆ ตามอำนาจหน้าที่   นายอำเภอนาบอน อาศัย





อำนาจตามความในมาตรา   55  แห่งพระราชบัญญัติสภา




ตำบลและองค์การบริหารส่วนตำบล พ.ศ.2537 (รวมทั้ง




แก้ไขเพิ่มเติม) นายอำเภอนาบอน   จึงเรียกประชุมสภา





องค์การบริหารส่วนตำบลแก้วแสน  สมัยวิสามัญ สมัยที่





3 /2559  ในวันที่  31  ตุลาคม  2559 มีกำหนด 1 วัน




จึงประกาศให้ทราบโดยทั่วกัน ประกาศ ณ วันที่ 26 ตุลาคม 
พ.ศ.2559  ว่าที่ร้อยตรี เสวต  ทองฉิม  ปลัดอำเภอ รักษาราชการแทนนายอำเภอนาบอน
ระเบียบวาระที่  2
เรื่องรับรองรายงานการประชุมสภาครั้งที่ผ่านมา  ประชุมสภาสมัยวิสามัญ สมัยที่  2  ครั้งที่ 2 ประจำปี  2559  เมื่อวันที่  9  กันยายน   2559
ประธานสภา
ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับหากไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน  โปรดยกมือ
มติที่ประชุม
มีมติรับรองรายงานการประชุมสภาสมัยวิสามัญ สมัยที่  2  ครั้งที่ 2 ประจำปี  2559  เมื่อวันที่  9  กันยายน   2559
รับรอง     จำนวน  9  เสียง   
ไม่รับรอง   ไม่มี    งดออกเสียง  5  เสียง 
ระเบียบวาระที่ 3  
เรื่อง ญัตติเสนอเพื่อทราบ 




- รายงานการติดตามและประเมินผลแผนพัฒนาองค์การ





บริหารส่วนตำบลแก้วแสน  ประจำปีงบประมาณ พ.ศ.2559
ประธานสภา


เชิญ นายกอบต. ชี้แจงรายละเอียด ครับ
นายกอบต.


เรียน ประธานสภาและสมาชิกสภาทุกท่าน ผมนายคนึง  ชูพงศ์ นายก



องค์การบริหารส่วนตำบลแก้วแสน อ้างถึงระเบียบกระทรวงมหาดไทย



ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548



ข้อ 29 (3) และมีการแก้ไขเปลี่ยนแปลงที่แก้ไขเพิ่มเติม (ฉบับที่ 2) 



พ.ศ.2559 ประกาศใช้บังคับ ตั้งแต่วันที่  29  กันยายน 2559  



หมวด 6  การติดตามและการประเมินผลแผนพัฒนา กำหนดให้




ผู้บริหารท้องถิ่นแต่งตั้งคณะกรรมการติดตามและประเมินผล




แผนพัฒนาท้องถิ่น โดยคณะกรรมการดังกล่าวมีอำนาจหน้าที่ในการ



กำหนดแนวทางวิธีการติดตามและประเมินผลแผนพัฒนา, ดำเนินการ



ติดตามและประเมินผลแผนพัฒนา , รายงานและเสนอความเห็น ซึ่ง



ได้จากการติดตามและประเมินผลแผนพัฒนาต่อผู้บริหารท้องถิ่น
 



เพื่อให้ผู้บริหารท้องถิ่นเสนอต่อสภาและ คณะกรรมการพัฒนาท้องถิ่น



พร้อมทั้งประกาศผลการติดตามและประเมินผลแผนพัฒนาให้




ประชาชนในท้องถิ่นทราบในที่เปิดเผยภายในสิบห้าวันนับแต่วันที่




ผู้บริหารท้องถิ่น
เสนอผลการติดตามและประเมินผลดังกล่าวและปิด



ประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้ง



ภายในเดือนเมษายนและภายในเดือนตุลาคม ของทุกปี  สรุปว่า 




จะต้องรายงานการติดตามและประเมินผลแผนพัฒนาองค์การบริหาร



ส่วนตำบลแก้วแสน  ประจำปีงบประมาณ พ.ศ.2559 ภายในเดือน



ตุลาคม คือวันนี้ครับ ซึ่งรายงานการติดตามและประเมินผล




แผนพัฒนาฯ ได้จัดส่งให้สมาชิกทุกท่านทราบแล้ว องค์ประกอบของ



คณะกรรมการติดตามและประเมินผลแผนพัฒนาฯ ประกอบด้วย




ตัวแทนจากภาคส่วนต่าง ๆ คือ 




1.สมาชิกสภาท้องถิ่นที่สภาท้องถิ่นคัดเลือก จำนวน 3 คน




2.ผู้แทนประชาคมท้องถิ่น ที่ประชาคมท้องถิ่นคัดเลือกจำนวน 2 คน




3.ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวน 2 คน




4.หัวหน้าส่วนราชการบริหารที่คัดเลือกกันเอง จำนวน 2 คน




5.ผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน




จากรายงานการติดตามและประเมินผลแผนพัฒนาฯ ปัญหาที่เกิดขึ้น



ทุกปีคือ จำนวนโครงการที่สามารถดำเนินการได้ เมื่อเปรียบเทียบกับ



โครงการที่ปรากฏในแผนพัฒนาสามปีทั้งหมด  คิดเป็นร้อยละ 




49.41 ซึ่งเป็นผลมาจากการบรรจุโครงการที่เพื่อนสมาชิกต้องการ



ให้มีการบรรจุโครงการไว้ในแผนพัฒนาก่อน  จึงทำให้โครงการมี




จำนวนมาก ไม่สามารถนำไปดำเนินการได้หมด แต่ก็เข้าใจเหตุผลครับ  



สำหรับรายละเอียดทั้งหมดจะปรากฏตามเอกสารที่แจ้งให้เพื่อน




สมาชิกทราบทุกคนแล้ว หากสมาชิกมีข้อสงสัยประการใดให้ซักถาม



เพิ่มเติมได้ครับ
ประธานสภา


มีสมาชิกท่านใดจะซักถามเพิ่มเติม  เรียนเชิญครับ
นายวิรัตน์  รักษายศ

เรียนท่านประธานสภา และสมาชิกสภาทุกท่าน    กระผมนายวิรัตน์ 



รักษายศ ส.อบต. หมู่ที่ 2 เรียนถามถึงหน้าที่ 18 โครงการก่อสร้าง



ระบบประปาหานน้ำใส  หมู่ที่ 2 เมื่อดำเนินการแล้วเสร็จ ไม่ทราบว่า



จะสามารถเปิดให้บริการได้เมื่อไหร่ครับ

นายกอบต.


เรียน ประธานสภาและสมาชิกสภาทุกท่าน  ผมนายคนึง  ชูพงศ์ 




นายกองค์การบริหารส่วนตำบลแก้วแสน ขอชื่นชมท่านสมาชิกอบต.



หมู่ที่ 2 ที่เอาใจใส่กับโครงการในหมู่บ้านครับ โครงการก่อสร้างระบบ



ประปาหานน้ำใส  หมู่ที่ 2 เป็นโครงการที่ดำเนินการด้วยเงิน




งบประมาณอุดหนุนเฉพาะกิจ ในปีงบประมาณ พ.ศ.2559  ขณะนี้



ดำเนินการแล้วเสร็จ แต่อยู่ระหว่างดำเนินการขยายเขตไฟฟ้า ซึ่ง




ดำเนินการในปีงบประมาณ 2560 ตอนนี้ไฟฟ้าได้ลงสำรวจพื้นที่แล้ว



คาดว่าจะสามารถดำเนินการได้ประมาณเดือนนี้ เมื่อแล้วเสร็จจะเปิด



ให้ประชาชนใช้บริการต่อไปครับ
นายชัยยศ  สิทธิดำรงรค์

เรียนท่านประธานสภา และสมาชิกสภาทุกท่าน    กระผมนายชัยยศ 



สิทธิดำรงค์  ส.อบต. หมู่ที่ 10 ขออนุญาตเรียนถาม หน้าที่ 17 




โครงการซ่อมแซมถมหลุมบ่อถนนสายควนยูง-เคี่ยมลูกหมี  ขณะนี้ยัง



ไม่ได้ดำเนินการ แต่ในรายงานระบุว่าดำเนินการแล้วเสร็จ ไม่ทราบว่า



ข้อเท็จจริงแล้วเป็นอย่างไรครับ
นายกอบต.


เรียน ประธานสภาและสมาชิกสภาทุกท่าน  ผมนายคนึง  ชูพงศ์ 




นายกองค์การบริหารส่วนตำบลแก้วแสน ขออนุญาตชี้แจงครับ 




โครงการซ่อมแซมถนนหินคลุกทุกสาย ได้ก่อหนี้ผูกพันแล้ว แต่ยัง




ไม่ได้ดำเนินการเพราะงบประมาณเข้ามาตอนใกล้สิ้นปีงบประมาณ 



และขณะนี้ยังไม่สามรถดำเนินการได้ ต้องรอฝนทิ้งช่วงสักระยะ ก็จะ



ดำเนินการได้ทันที แต่ยังไม่หมดสัญญาครับ  ขอบคุณท่านสมาชิกที่ให้



ความเห็นครับ ตรงนี้จะระบุข้อความอย่างไร  ขอความเห็นปลัดครับ
ปลัด อบต.


เรียนท่านประธานสภา เห็นควรให้มีการแก้ไขข้อความโครงการที่ยังไม่



ดำเนินการหรือยังดำเนินการไม่แล้วเสร็จ ในช่องหมายเหตุ เป็น




ข้อความอยู่ระหว่างดำเนินการค่ะ
ประธานสภา


ขอเรียนถามท่านนายก ว่าถนนสายหนองมวง – ลำสาว ไม่ทราบว่า



ดำเนินการแล้วเสร็จหรือยังครับ
นายกอบต.


เรียน ประธานสภา  ได้ดำเนินการก่อหนี้ผูกพันแล้วครับ แต่ยังไม่ได้



ดำเนินการเพราะต้องเกรดเกลี่ยบดอัด ครับ
นายสุชาติ  แก้วประสม

เรียนท่านประธานสภา และสมาชิกสภาทุกท่าน    กระผมนายสุชาติ 



แก้วประสม  ส.อบต. หมู่ที่  7  ผมขอแจ้งเรื่องถนนสายหน้าควน-



นิคมเขาขาว  ถนนชำรุดมาก ประชาชนไม่สามารถใช้เส้นทางได้  




ลำบากมากครับอยากให้ช่วยแก้ไขปัญหาให้โดยด่วนครับ  สำหรับเรื่อง



การซ่อมแซมท่อประปาหมู่บ้าน ซึ่งรั่วได้ดำเนินการเรียบร้อยแล้ว ก็



ขอขอบคุณครับ
นายกอบต.


เรียน ประธานสภาและสมาชิกสภาทุกท่าน  ผมนายคนึง  ชูพงศ์ 




นายกองค์การบริหารส่วนตำบลแก้วแสน ขออนุญาตชี้แจงครับ 




สำหรับเรื่องการซ่อมแซมถนนตามโครงการก็ต้องรอสักระยะครับ




เพราะฝนตกมากดำเนินการไม่ได้ แต่จะแก้ไขปัญหานำหินผุไปถมให้



ก่อนเพื่อบรรเทาความเดือดร้อนครับ สำหรับท่อประปาชำรุดแรกเริ่ม



อาจรั่วไม่มาก นานๆเข้าก็รั่วมากขึ้น ก็ดำเนินการแก้ไขให้แล้วครับ
ระเบียบวาระที่ 4                  เรื่องอื่น ๆ
ประธานสภา
ต่อไปเป็นระเบียบวาระที่ 4 เรื่องอื่น ๆ มีสมาชิกท่านใด มีเรื่องอะไรบ้างเชิญครับ
นายกอบต.
เรียน ประธานสภาและสมาชิกสภาทุกท่าน ผมนายคนึง  ชูพงศ์ นายกองค์การบริหารส่วนตำบลแก้วแสน ขออนุญาตแจ้งเรื่องอื่นๆ ครับ
1. การเสด็จสวรรคตของพระบาทสมเด็จพระเจ้าอยู่หัวปรมินทรมหาภูมิพลอดุลยเดช ท้องถิ่นก็ได้ดำเนินการตามที่มีการสั่งการและขอความร่วมมือในการจัดสถานที่แสดงความไว้อาลัยเพื่อให้ประชาชนได้ลงนามแสดงความไว้อาลัย  ได้รับคำชื่นชมจากท่านนายอำเภอว่าจัดสถานที่ได้เหมาะสม  สมพระเกียรติ สำหรับกิจกรรมอื่นๆที่จะดำเนินการต่อไปก็จะแจ้งให้ทราบเป็นระยะครับ
2. กิจกรรมที่จะเดินทางไปเคารพพระบรมศพ
-วันที่ 19-21 ครั้งแรกจังหวัด มอบให้อำเภอโดยประสานให้ผู้ใหญ่ กำนัน เป็นผู้คัดรายชื่อผู้ด้อยโอกาส โดยจะมีกิจกรรมฝึกอบรม และศึกษาดูงาน พระราชกรณียกิจ
 อบต.เป็นผู้รับผิดชอบค่าใช้จ่ายทั้งหมดครับ
-คณะผู้บริหาร  พนักงาน เจ้าหน้าที่  สมาชิกสภา อบต.ในโครงการอบรมเพิ่มประสิทธิภาพ ตามงบประมาณที่ตั้งไว้ สมาชิกท่านใดประสงค์จะร่วมโครงการก็ให้ลงชื่อได้ที่เลขานุการสภาครับ
- นอกจากนั้นก็มีกลุ่มเด็ก เยาวชนหรือกลุ่มอื่นๆ ครับ จะต้องมีการฝึกอบรมและศึกษาดูงาน ใช้เวลาประมาณ 3 วัน ไป-กลับ จะแจ้งรายละเอียดให้ทราบอีกครั้งครับ
3.ความเดือดร้อนของประชาชนในพื้นที่ โดยเฉพาะขณะนี้มีการร้องผ่านสื่อโซเชียลก่อให้เกิดความเสียหายต่อภาพลักษณ์องค์กร อำเภอ จังหวัด และระดับประเทศ อำเภอจึงให้มีการสำรวจความเดือดร้อนของประชานผ่านทางผู้ใหญ่ กำนัน สำหรับตำบล
แก้วแสนสรุปได้ดังนี้
หมู่ที่ 1 ผู้ได้รับความเดือดร้อนทุกข์ยาก  นางสุจิตร จันทร์ปฐมพงศ์  เจ็บป่วยเรื้อรัง / นายสมพร  รัตนพันธ์ เจ็บป่วยเรื้อรัง/และนายประจวบ  สิทธิศักดิ์  พิการตาบอด/นายเดโช  ชัยฤทธิ์  เป็นโรคจิต  สมองฟั่นเฟือน รวมทั้งหมด 4  ราย
หมู่ที่ 3 ถนนชำรุด  สายวังมะพร้าว-คลองกา และ ถนนสายโคกกองทราย – โคกเหรียง  ผู้ไม่มีที่อยู่อาศัย 1 ราย คือนางอาภรณ์  สุขสม
หมู่ที่ 6 ถนนชำรุดสายคลองแป๊ะ และสายสองแพรก-พ่อท่านคล้าย-นาคมบาง ผู้พิการ 1 รายคือนายชัยยุทธ  มณีโชติ
หมู่ที่ 7  ถนนชำรุดสายแก้วแสน-ปลายยวน/สระเก็บน้ำปลายยวน ตื้นเขิน รกร้าง /ฝายน้ำล้น รั่วซึม ตื้นเขิน
หมู่ที่ 10   ผู้ได้รับความเดือดร้อนลูกเยอะ นางพวงรัตน์  มิ่งขำ
สำหรับการแก้ไขปัญหาหากเป็นถนนชำรุด อบต.จะเข้าไปแก้ไขในทันทีแต่เป็นการแก้ไขปัญหาเฉพาะหน้าเพื่อบรรเทาความเดือดร้อนให้สามารถใช้เส้นทางได้ แต่ขณะนี้มีปัญหาเรื่องฝนตกมากทำให้แก้ไขปัญหาได้ยาก  ผมจะแจ้งให้เจ้าหน้าที่กองช่างลงไปสำรวจพื้นที่และฝากท่านสมาชิกในพื้นที่ช่วยกันดูแลและแจ้งข่าวให้ทราบด้วยอย่าได้ถ่ายภาพเผยแพร่ทางสื่อโซเชียลครับ
นายสมยศ  ธรฤทธิ์
เรียนท่านประธานสภา และสมาชิกสภาทุกท่าน    กระผมนายสมยศธรฤทธิ์   ส.อบต. หมู่ที่  5 มีเรื่องจะแจ้งให้ที่ประชุมทราบ จากการที่ได้ไปประชุม เรื่องการเลี้ยงไก่สามสายเลือด โดยจะแจ้งให้กลุ่มทั้ง 10 กลุ่มมารวมกันให้เป็นกลุ่มใหญ่ มีการเก็บเงินสบทบประมาณ 500-600 บาท/ปี จังหวัดจะอุดหนุนค่าอาหารให้ภายหลัง  ต้องทำทะเบียนสมาชิกทั้งหมด  มีกิจกรรมรายละเอียดมาก  เงินที่สมทบจะเก็บไว้เพื่อรองรับงบประมาณจากจังหวัด อยากให้มีเป็นคอกใหญ่เพื่อให้จังหวัดมาตรวจ  แล้วสมาชิกจะแยกเป็นคอกเล็กก็ได้  จะใช้วิธีการยืมไก่ไปเลี้ยง ฟักแล้วให้ส่งลูกไก่คืนเพื่อมาเลี้ยงเป็นไก่ศรีวิชัย ซึ่งเป็นแบรนด์ของจังหวัดนครศรีธรรมราช ผสมกับไก่สามสายเลือด  สำหรับการตลาด จังหวัดจะรับซื้อเองเพื่อต้องการนำไปผสมเป็นไก่ศรีวิชัย นอกจากนั้นก็มีเรื่องการเลี้ยงโค รายละเอียดต่างๆ มาพูดคุยกันได้ครับ
นายกอบต.
เรียน ประธานสภาและสมาชิกสภาทุกท่าน ผมนายคนึง  ชูพงศ์ นายกองค์การบริหารส่วนตำบลแก้วแสน  ขออนุญาตที่ประชุมพูดคุยเรื่องประปาหมู่บ้าน SML หมู่ที่ 9 ซึ่งสภาฯได้มีมติรับโอนไปแล้ว  แต่ยังไม่สามารถดำเนินการได้เนื่องจากติดขัดเรื่องการติดตั้งมิเตอร์ไฟฟ้าเนื่องจากมีการค้างชำระค่าไฟฟ้าจากหมู่บ้าน หากไม่จ่าย อบต.ก็ไม่สามารถไปติดตั้งมิเตอร์ไฟฟ้าได้ครับ
นายศรสิทธิ์  โกศล
เรียนท่านประธานสภา และสมาชิกสภาทุกท่าน    กระผมนายศรสิทธิ์โกศล   ส.อบต. หมู่ที่ 9 ผมขอชี้แจงครับ ประปา SML หมู่ที่ 9  เมื่อปี 2557 ช่วงแล้งน้ำไม่พอใช้ช่วงต้นปาล์ม บ้านนายละมัย  สิทธิดำรงค์  แจ้งว่าน้ำไม่ไหลจึงไม่จ่ายค่าน้ำ มีผู้ใช้น้ำประมาณ 60 ครัวเรือน เก็บได้ประมาณ 20 ครัว ผมให้นายไพรัช หนูทอง เก็บค่าน้ำแต่เขาก็ไม่เก็บ  ผมต้องเก็บเอง ค่าน้ำเก็บได้ประมาณ 800-1,000  บาท   ผมก็ทยอยจ่ายค่าไฟฟ้าไป ปี 2558  ก็มีปัญหาเช่นกัน บางบ้านค้างชำระถึง 2,000 บาท เมื่อสภาฯ รับโอนระบบประปา  ผมจะเก็บค่าน้ำได้อย่างไร เพราะสภาฯรับโอนไปแล้ว  อยากจะให้ผมจ่ายค่าไฟฟ้า ผมขอให้โอนประปาคืนให้ผมครับ  วันที่ไปประชุม มีผู้ใช้น้ำเข้าร่วมประชุม 3 คน คนที่ใช้น้ำไม่ไปประชุม  ซึ่งเขาเองก็รวมตัวกันว่าจะขอให้โอนประปาคืน แต่ไม่อยากให้เกิดความยุ่งยาก หากผมบริหารเอง เก็บค่าน้ำเอง ผมจะทยอยจ่ายค่าไฟฟ้าไปบ้าง เดือน/2เดือนครั้ง แต่หากให้ผมจ่ายเงินส่วนตัวผมก็ไม่มีครับ 
นายกอบต.
เรียน ประธานสภาและสมาชิกสภาทุกท่าน ผมยืนยันว่าวันประชุมผู้ใช้น้ำไม่ได้มาแค่ 3 คน วันประชุมมีผม รองนายก ปลัด ผมทราบว่ามีใครเป็นผู้ใช้น้ำบ้าง และที่ประชุมไม่มีใครคัดค้านเลยแม้แต่คนเดียวในการโอนระบบประปาให้ อบต.ดำเนินการ เพราะทราบดีว่า อบต.จะไปแก้ไขปัญหาให้ เพราะขณะนี้สายไฟถูกตัด ปั๊มน้ำเสีย  มิเตอร์ไฟฟ้าถูกตัด มีค่าไฟฟ้าค้างชำระ รวมกันเป็นเงิน 7,647  บาท หลังหักค่าประกันมิเตอร์แล้ว 2,000 กว่าบาท ผมจะทำหนังสือทวงไปแล้ว 3 ครั้งให้ไปดำเนินการ  ต่อไปผมจะทำหนังสือแจ้งนายอำเภอ และแจ้งทุกครัวเรือนของหมู่ที่ 9 อยากให้มีการประชุมครัวเรือนของหมู่บ้าน  ผมจะยื่นญัตติอภิปรายในที่ประชุมสภาฯ และให้ชาวบ้านมาฟังการชี้แจง เพราะผมทำอะไรไม่ได้หากไม่ไปจ่ายค่าไฟที่ค้างชำระ  ไฟฟ้าเองก็จะดำเนินการยื่นฟ้อง หากใช้ไฟหม้อมิเตอร์อื่นก็จะถูกตัดมิเตอร์ด้วย เมื่อค้างชำระก็ต้องจ่าย อ้างว่าเก็บเงินแล้วมาจ่ายให้อบต. และอ้างว่าชาวบ้านไม่เห็นด้วย คุณศรสิทธิ์ ไม่ได้เข้าประชุมในวันนั้น ผมทราบดีว่าที่ประชุมใครบ้างที่ใช้น้ำ ผมขอรายชื่อผู้ใช้น้ำก็ไม่ให้  ผมวางแผนจะเจาะบ่อบาดาลเพิ่ม เพื่อให้คนหมู่ที่ 9  และต้นปาล์มได้ใช้ด้วย แต่ขณะนี้ก็ใช้ได้อยู่ครับ
นายศรสิทธิ์  โกศล
เรียนท่านประธานสภา และสมาชิกสภาทุกท่าน    กระผมนายศรสิทธิ์โกศล   ส.อบต. หมู่ที่ 9 ผมขอชี้แจงครับ ผมไม่เคยพูดว่าเก็บเงินแล้วมาจ่ายให้ อบต. บัญชีการค้างชำระ ผมมีพร้อมครับว่าใครค้างบ้าง เงินค่ามิเตอร์ไฟฟ้าเป็นเงินผมเองไม่ใช่เงินของโครงการ SML เพราะเงินไม่พอ ครับ และผมขอหลักฐานด้วยว่า คำพูดว่าเก็บเงินแล้วมาจ่ายให้ อบต. เพราะผมไม่เคยพูด
ประธานสภา
สมาชิก มีเรื่องอื่น ๆ อีกหรือไม่ครับ  หากสมาชิกไม่มีเรื่องอื่น ๆ แล้ว ผมขอบคุณผู้บริหารและสมาชิกสภาทุกท่านที่เข้าร่วมประชุม ขอปิดการประชุมครับ
ปิดการประชุมเวลา   14.16  น.





ลงชื่อ................................................................... ผู้จดบันทึก





                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม



ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  3  ครั้ง  1  ประจำปี  2559 ในวันที่  31  ตุลาคม  2559  



มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ





ลงชื่อ................................................. 
                                                             (นายประพาส     เทพี)





ประธานกรรมการตรวจรายงานการประชุม





ลงชื่อ................................................





          (นายศรสิทธิ์   โกศล)
                                                     กรรมการตรวจรายงานการประชุม





ลงชื่อ................................................





          (นายสมยศ    ธรฤทธิ์)




   เลขานุการคณะกรรมการตรวจรายงานการประชุม
· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยสามัญ  สมัยที่ 4  ครั้งที่ 1  ประจำปี พ.ศ.2559  เมื่อวันที่   15   พฤศจิกายน  พ.ศ. 2559
               ลงชื่อ                                               ผู้ตรวจบันทึก
             (นายบุญนำ    บุญวรรณ)





          ประธานสภาองค์การบริหารส่วนตำบลแก้วแสน

